בית ספר שדה חוף כרמל מקיים פעילות אחר הצהרים בין בריכות הדגים של מעגן מיכאל וחוף הים. בשעות בין הערביים תיערך קבלת שבת וסיור בין בריכות הדגים בשילוב תצפית במופע הציפורים שחוזרות ללינת לילה.
מרכז הדרכה של בית ספר שדה שקמים מקיים מסלול חוויתי מודרך בפארק החולות של אשדוד. היכרות עם החי והצומח המאפיינים את האזור, סיפורי אגדות וגילגולים בדיונה הגדולה. עם רדת החשיכה תצפית בכוכבים בעזרת טלסקופ.
סיור בהדרת האקולוגית הימית תמר דיין בנקודת המפגש בין הים והיבשה בחוף גבעת אולגה. היכרות עם בית הגידול המיוחד של האזור, היצורים החיים בו וההתאמות שעשו כדי להסתגל לשפל והגאות.
החברה להגנת הטבע מקיימת סוף שבוע של אהבה וליל כוכבים בגבעות מודיעין לכבוד ט"ו באב. תצפיות בגרמי השמיים, מערכות הכוכבים, הסברים מדעיים, אגדות ומיתוסים. מקום הפעילות: גבעת רגב, כיכר שנייה אחרי תחנת הרכבת פאתי מודיעין.
סיור ערב ביפו העתיקה עם החברה להגנת הטבע. סיור בין הסמטאות ומפגש עם "דמויות מהעבר" שיספרו על ההיסטוריה של העיר. ביקור בגן הפסגה ותצפית על תל אביב בלילה. ביקור בנמל העתיק ובכיכר השעון. בהדרכת בית ספר שדה שקמים.
בית לוי אשכול מקיים מפגש לכבוד ט"ו באב בשילוב סיור בעקבות חייו ופועלו, האנשים ונשים השזורים בחייו של ראש הממשלה לוי אשכול. לאחר מכן, שירה בציבור עם בטי קליין בחצר שידעה אירועים היסטוריים חשובים. מיועד לבני 18 ומעלה.
סיור לילי מודרך לאורך נחל שקמה בין דיונות החול הזהובות, מי נחל צלולים וחוף ים בליווי סיפורים אהבה שהיו או לא היו. סיפורים על בעלי החיים שחיים באזור החולות ולסיום מדורה עם תפוחי אדמה, קפה וסיפורים אל תוך הלילה. אורך המסלול כ-2 קילומטרים.